คุณคะ อาการกินข้าวไม่ค่อยลง เป็นเพราะเกิดจากความเครียดไหมคะเพราะหนูมีอาการเครียด คิดมาก มาหลายวัน
สวัสดีค่ะ ความเครียดเป็นภาวะที่พบเจอได้ในคนทุกวัย อาจมีอาการแสดงออกทางกายได้หลายอย่างเช่น นอนไม่หลับ พฤติกรรมการกินและการนอนเปลี่ยนแปลงไปโดยส่วนใหญ่แล้ว หากความเครียดไม่ได้เป็นนานต่อเนื่องเรื้อรัง จะไม่ได้มีผลต่อร่างกายในระยะยาว แต่หากมีความเครียดสะสม ไม่สามารถจัดการกับปัญหาได้ มีอาการเรื้อรังเกิน 2 สัปดาห์ขึ้นไป ทำให้พฤติกรรมการกินการนอนเปลี่ยนไปอย่างชัดเจน จนอาจเข้าข่ายภาวะซึมเศร้า หรือโรคซึมเศร้าได้ ควรไปพบแพทย์เพื่อประเมินสุขภาพจิตและรักษาต่อเนื่องด้วยการทำจิตบำบัดหรือการใช้ยาต่อไปเบื้องต้นพยายามหาสิ่งที่ชอบทำเพื่อเบี่ยงเบนความสนใจ พูดคุยกับผู้ที่ไว้ใจได้เพื่อระบายและร่วมกันหาทางแก้ไขของปัญหา